Document ID: 32011R0049

KOMISIJOS REGLAMENTAS (ES) Nr. 49/2011
2011 m. sausio 20 d.
dėl grybų konservų importo licencijų išdavimo 2011 m.
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
kadangi:
(1)
2011 m. sausio 1-7 d. pateiktų paraiškose išduoti importo licencijas pagal 2006 m. gruodžio 22 d. Komisijos reglamento (EB) Nr. 1979/2006, nustatančio iš trečiųjų šalių importuotų konservuotų grybų tarifines kvotas ir numatančio jų administravimą (3) 8 straipsnį, kurias pateikė tradiciniai ir (arba) naujieji importuotojai, nurodytas kiekis viršija kiekį, skirtą produktams, kurių kilmės šalis yra Kinija ir kitos šalys.
(2)
Todėl reikėtų nustatyti, kiek iki 2011 m. sausio 14 d. Komisijai perduotų licencijų paraiškų galima patenkinti,
PRIĖMĖ ŠĮ REGLAMENTĄ:
1 straipsnis
Pagal Reglamento (EB) Nr. 1979/2006 8 straipsnį 2011 m. sausio 1-7 d. pateiktos ir iki 2011 m. sausio 14 d. Komisijai perduotos importo licencijų paraiškos patenkinamos atsižvelgiant į prašomų kiekių procentinę dalį, kaip numatyta priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2011 m. sausio 20 d.

Labels: 3
17
5
6